దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ధోనీ.. నిన్ను హీరోని చేసిన శ్రీలంకే మళ్లీ..?
భారత మాజీ కెప్టెన్ మహేంద్రసింగ్ ధోని.. తన ఫామ్‌పై విమర్శలు చెలరేగిన ప్రతిసారి బ్యాట్‌తో సమాధానం చెప్తూ
TNN | Updated:
Aug 19, 2017, 01:31PM IST
భారత మాజీ కెప్టెన్ మహేంద్రసింగ్ ధోని .. తన ఫామ్&zwnj;పై విమర్శలు చెలరేగిన ప్రతిసారి బ్యాట్&zwnj;తో సమాధానం చెప్తూ ముందుకు వెళ్తున్నాడు. కానీ.. ఒకప్పటితో పోలిస్తే మ్యాచ్&zwnj;ని ఫినిష్ చేయడం, వేగంగా పరుగులు రాబట్టడంలో ధోనీ దూకుడు బాగా తగ్గిపోయిందని అతని గణాంకాలు తేటతెల్లం చేస్తున్నాయి. 2016 ఆరంభం నుంచి ధోనీ కేవలం ఐదు సార్లు మాత్రమే 50+ స్కోరు చేయడమే దీనికి నిదర్శనం. ముఖ్యంగా ఛాంపియన్స్ ట్రోఫీ తర్వాత వెస్టిండీస్ పర్యటనలో ధోనీ చేసిన అతి నెమ్మది అర్ధశతకం చర్చనీయాంశంగా మారింది. గత 16 ఏళ్ల భారత క్రికెట్ చరిత్రలో అంతటి నెమ్మది హాఫ్ సెంచరీ ఏ బ్యాట్స్&zwnj;మెన్ చేయలేదు.
2019 ప్రపంచకప్ నేపథ్యంలో శ్రీలంకతో వన్డే సిరీస్&zwnj;కి యువ బ్యాట్స్&zwnj;మెన్/ వికెట్ కీపర్&zwnj; రిషబ్ పంత్&zwnj;కు సెలక్టర్లు అవకాశం ఇస్తారేమోనని అంతా భావించారు. కానీ.. యువరాజ్&zwnj;పై వేటు వేసిన సెలక్టర్లు ధోనీపై నమ్మకం ఉంచారు. దీంతో సర్వత్రా విమర్శలు చెలరేగాయి. అయితే.. ధోనీ వర్జినల్ ఆటని ఈ పర్యటనలో మీరే చూస్తారని చీఫ్ సెలక్టర్ ఎమ్మెస్కే ప్రసాద్ తమ ఎంపికపై ధీమా వ్యక్తం చేశారు. 2011 ప్రపంచకప్ ఫైనల్లో శ్రీలంకపై అజేయ ఇన్నింగ్స్&zwnj;తో 28 ఏళ్ల తర్వాత భారత్&zwnj;కి ప్రపంచకప్ అందించి హీరోగా మారిన ధోనీ.. మళ్లీ అదే జట్టుపై తన స్టామినాని నిరూపించుకోవాల్సిన అవసరం ఏర్పడింది. ఒకవైపు జట్టులో పోటీ.. మరోవైపు విమర్శకుల వాగ్భాణాలకి సమాధానం చెప్పాలంటే ధోనీ ఈ పర్యటనలో బ్యాట్&zwnj; ఝళిపించాల్సిందే. ఆదివారం మధ్యాహ్నం 2.30గంటలకి తొలి వన్డే ప్రారంభంకానుంది.